PRIMĂRIA COMUNEI MACEA
CABINET PRIMAR





                                                    REFERAT DE APROBARE
NR. 7830 din  21.07.2025

                                       al PROIECTULUI DE HOTĂRÂRE nr.61/21.07.2025
privind aprobarea Strategiei de dezvoltare a serviciului de salubrizare a Asociaţiei de Dezvoltare Intercomunitară Sistem Integrat de Gestionare a Deşeurilor Judeţul Arad


    Având  în vedere necesitatea elaborării şi aprobării unei strategii de dezvoltare a serviciului de salubrizare, în vederea îmbunătăţirii acestuia la nivelul judeţului Arad, pentru îndeplinirea următoarelor obiective:
· îmbunătăţirea eficienţei şi acoperirii serviciilor de salubrizare;
· optimizarea procesului de colectare, transport, transfer, sortare, compostare şi depozitare a deşeurilor;
· implementarea de soluţii sustenabile şi inovative în gestionarea	deşeurilor;
· reducerea impactului negativ asupra mediului înconjurător;
· alinierea la cerinţele legislaţiei naţionale şi europene în domeniu;
· educarea populaţiei privind importanţa colectării selective şi reciclării deşeurilor.

· Ținând cont de  dispoziţiile art. 5 alin. (1) lit. a), art. 16 alin. 2, pct. a), alin. 3, pct.	a), alin.4, pct. a), coroborat cu art. 17 alin. 1, pct. a), alin. 2, pct. a) din Statutul Asociaţiei, precum și de calitatea de membru al Comunei Macea în cadrul A.D.I.S.I.G.D. Arad.

·  Văzând adresa nr.2184 din 16.05.2005 emisă de Asociația  de Dezvoltare Intercomunitară Sistem Integrat de Gestionare a Deşeurilor Judeţul Arad, prin care se solicită supunerea spre aprobare a   Strategiei de dezvoltare a serviciului de salubrizare;


          În considerarea aspectelor prezentate,  am inițiat Proiectul de hotărâre  nr.61/21.07.2025, privind aprobarea Strategiei de dezvoltare a serviciului de salubrizare a Asociaţiei de Dezvoltare Intercomunitară Sistem Integrat de Gestionare a Deşeurilor Judeţul Arad, pe care îl supun spre aprobare Consiliului Local Macea.

